Էդգար (ֆուտբոլիստ)

Էդգար Անտոնիո Օրտեգա (, առավել հայտնի է որպես Էդգար (իսպ.՝ Édgar), ), իսպանացի ֆուտբոլիստ, «Կրուս Ասուլ» ակումբի եզրային կիսապաշտպան։

Կարիերա 

Ծնվել է Արաֆոյում (Սանտա Կրուս դե Տեներիֆե պրովինցիա)։ Ֆուտբոլով սկսել է զբաղվել «Տեներիֆեում», ապա խաղացել «Մուրսիա Դեպորտիվո» ակումբում։ 2007-2009 թվականներին սովորել է «Ռեալ Մադրիդի» ակադեմիայում։

Պրոֆեսիոնալ մակարդակում իր նորամուտը կատարել է «Ռեալ Մադրիդ C» ակումբի կազմում Տերսերայի 2008/09 մրցաշրջանում, որի ընթացքում մասնակցել է 23 խաղի և խփել 1 գոլ։ 2009 թվականի ամռանը տեղափոխվել է Սեգունդա Բ-ի «Ատլետիկ Սուիդադ» ակումբ, որի կազմում անցկացրած մեկ մրցաշրջանում մասնակցել է 30 խաղի։ 2010/11 մրցաշրջանից առաջ տեղափոխվել է Սեգունդա Բ-ի «Ռեալ Բետիս Բ» ակումբ։ Նոր ակումբի կազմում իր նորամուտը կատարել է 2010 թվականի օգոստոսի 28-ին՝ «Լորկա Ատլետիկո» ակումբի հետ հանդիպման 71-րդ րոպեին փոխարինելով Ֆեռնանդո Պախարերոյին։ Այդ ակումբում Էդգարն անցկացրել է ընդհանուր առմամբ 19 խաղ։

2011 թվականի հուլիսին Էդգարը պայմանագիր է կնքել «Մելիլյա» ակումբի հետ, որտեղ անցկացրել է իր կարիերայի լավագույն մրցաշրջաններից մեկը։ 2011 թվականի օգոստոսի 21-ին կատարել է իր նորամուտը «Մելիլյայի» կազմում՝ մասնակցելով իր նախկին ակումբի՝ «Ռեալ Բետիս Բ»-ի դեմ խաղին։ «Մելիլյայի» կազմում իր առաջին գոլը նա խփել է «Էսիխա» ակումբի դեմ խաղում, որ կայացել է 2011 թվականի սեպտեմբերի 18-ին։ Մրցաշրջանի ընթացքում նա ընդհանուր առմամբ անցկացրել է 35 հանդիպում և խփել 7 գոլ։

2012 թվականին Էդգարը միացել է «Ալմերիայի» երկրորդ թիմին, որի կազմում իր նորամուտը կատարել է 2012 թվականի սեպտեմբերի 1-ին՝ մասնակցելով «Վիլյանովենսե» ակումբի դեմ խաղին, իսկ առաջին գոլը խփել է 2012 թվականի սեպտեմբերի 30-ին՝ «Ալբասետեի» դեմ խաղում։

2013 թվականի հուլիսի 20-ին Էդգարը վարձավճարային հիմունքներով տեղափոխվել է Սեգունդայի «Ռեալ Խաեն» ակումբ։ 2013 թվականի օգոստոսի 25-ին կատարել է իր նորամուտը Սեգունդայում՝ մասնակցելով «Նումանսիա» ակումբի դեմ խաղին, երբ նա խաղացել է բոլոր 90 րոպեներին, իսկ նրա հանդիպումն ավարտվել է 2:4 հաշվով։

2014 թվականի հունվարին կրկին վարձավճարային հիմունքներով տեղափոխվել է «Տեներիֆե» մինչև մրցաշրջանի ավարտը։ Իր նորամուտը կատարել է «Բարսելոնա Բ»-ի դեմ խաղում՝ 2014 թվականի փետրվարի 9-ին։ Ակումբի կազմում իր առաջին գոլը խփել է  «Պոնֆերադինայի» դեմ խաղում՝ 2014 թվականի մարտի 23-ին։

2014 թվականի հունիսին Էդգարը թարմացրել է իր պայմանագիրը «Ռոխոբլանկոսի» հետ և տեղափոխվել հիմնական կազմ, որը հանդես էր գալիս Լա Լիգայում։ Բարձրագույն լիգայում իր նորամուտը կատարել է «Էսպանյոլի» դեմ խաղում՝ 2014 թվականի օգոստոսի 23-ին՝ կատարելով գոլային փոխանցում Ֆեռնանդո Սորիանոյին։ Բարձրագույն մակարդակում իր առաջին գոլն Էդգարը խփել է սեպտեմբերի 12-ին՝ «Կորդովա» ակումբի դեմ խաղում։ 2014 թվականի հոկտեմբերի 7-ին «Ալմերիա» ակումբի հետ պայմանագրի ժամկետը երկարաձգել է մինչև 2018 թվական։

2015 թվականին՝ Լա Լիգայից «Ալմերիայի» դուրս մնալուց հետո, քառամյա պայմանագիր է կնքել «Գրանադա» ակումբի հետ։

Ծանոթագրություններ

Արտաքին հղումներ 
 
 
 Ֆուտբոլիստի էջը FootballDataBase կայքում
 Ֆուտբոլիստի էջը BDFutbol կայքում

Իսպանացի ֆուտբոլիստներ
Գրանադայի ֆուտբոլիստներ
Դեպորտիվո Ալավեսի ֆուտբոլիստներ
Ալավեսի ֆուտբոլիստներ
Լա Լիգայի ֆուտբոլիստներ